als_Latn dik_Latn sag_Latn
Shkëlzen Gashi është padiskutim një nga lojtarët e kombëtares shqiptare më të mirë të momentit në kampionatet e huaja. 25-vjeçari vazhdon të shënojë rregullisht në kampionatin zviceran për fanellën e Grashopers. Mesfushori me tipare sulmuese shënoi nga pika e bardhë e penalltisë golin e parë të Grashoprres në fitoren përfundimtare 1 me 3 në transfertë kundër Thun. Vlen të theksohet fakti se goli i trete i miqve u realizua pas një krosimi nga këndi të Gashit i cili në këtë sezon ka shënuar 10 gola në kampionat. Tek Grashopres luajti titullar edhe lojtari tjetër kuqezi Abrashi. Grashopers është në vendin e dytë në kampionat me 46 pikë, 3 më pak sesa Bazeli kryesues. Ndërkohë në Itali shqiptaret e Lazios nuk po kalojnë një moment të mirë sidomos në aspektin psikologjik. Pas fitores së vështirë 3 me 2 në Olimoiko kundër Parmes, Lorik Cana që luajti titullar në deklaratën pas ndeshjes në dhomat e zhveshjes ka kritikuar fort tifozët bardhekalter të cilët prej disa javësh ose qëndrojnë të heshtur në stadium ose janë shumë të pakët duke kërkuar dorëheqjen e presidentit Lotito. Cana tha se nuk ka asnjë lojtar që të mos e çoje nëpermend largimin në një situatë të tillë duke lëne të nënkuptohet se në verë ai do të rishohë pozicionin e tij.
als_Latn